મુંબઈ તા. ૨૮ : ઓનલાઈન લેવડદેવડના વધી રહેલા વ્યવસાયને જોતા સરકારે ઈ કોમર્સ કંપનીઓ માટે એડવાઈઝરી જાહેર કરી છે. ઓનલાઈન કસ્ટમર્સના અધિકારોની રક્ષા માટે સરકારે ૧ જાન્યુઆરી ૨૦૧૮થી તમામ ઈ કોમર્સ કંપનીઓને પોતાની વસ્તુઓ પર એમઆરપી સાથે એકસપાયરી ડેટ અને કસ્ટમર કેર ડિટેલ્સ પણ લખવી પડશે. ૧ જાન્યુઆરીથી જો ઈ કોમર્સ કંપનીઓ આ નિયમોનું પાલન ન કરે તો તેમને પેનલ્ટીની સાથે જેલવાસ પણ ભોગવવો પડી શકે છે. કંપનીઓને આ જાણકારી મોટા અક્ષરે લખવી પડશે જેના કારણે તેને સરળતાથી વાંચી શકાય.